JKW-KABAB-20-WA-012-wylie
@#/__/snyan brgyud phur pa'i tshe sgrub kyi dmigs bzlas gter gzhung las khol phyung ni/__/bdag mdun badz+ra ku mA ra'i:__thugs nas 'od zer mkha' khyab 'phros:__pho nya bcu gnyis las la bskul:__srid pa gsum gyi gting dkrugs te:__bla tshe chad nyams yar ba bkug:__snod bcud dwangs ma dbang med bsdus:__ye shes chen po'i gzi byin gyis:__mya ngan 'das pa'i rnam grol dbyig:__thig le gcig tu bskyil ba las:__mi 'gyur rtag pa'i srog thob gyur:__zhes mos la sgrub sngags sham du/__badz+ra dz+nyA na A yu She swA hA:__zhes sbyar ba ci nus bzlas mthar mda' dar g.yab ste tshe 'gugs bskul ba ni/__oM:__dang po thugs bskyed rjes su dgongs:__bar du grub pa'i rtags mtshan dbyung :__tha ma rig 'dzin bdag cag gis:__rtse gcig bsnyen pa chud ma gson:__sku gsung thugs kyi gzi byin skyed:__yon tan phrin las cho 'phrul ston:__pho nya sprul pas 'jig rten khongs:__snod kyi dwangs ma bcud kyi dpal:__'khor 'das kun gyi tshe bsdus la:__rnal 'byor bdag gi lus la khug:__sgo gsum thig le'i dbyings su bstim:__bla tshe chad nyams yar ba gsos:__tshe dang ye shes dngos grub stsol:__sgrub sngags la tshe sham sbyar ba bcas bya/__aH__spros pas srid zhi khyab pa'i tshe:__bsdus pas thig le nyag gcig klong :__'pho 'gyur med par rgyas gdab pas:__ye shes mchog gi tshe 'grub shog:__dz+nyA na badz+ra rak+Sha rak+Sha a A:__zhes dang ye d+har bcas brjod la rgyas gdab bya'o//__//